Bootle
Bootle nekad znan i kao Bootle-cum-Linacre je lučki grad od 51,354 stanovnika, danas je zapravo samo predgrađe Liverpoola na sjeverozapadu Engleske u Grofoviji Merseyside.

On je uz Southport jedan od dva administrativna centra Metropolitanskog borougha Sefton.

Geografske karakteristike 

Bootle se proteže duž obale estuarija Rijeke Mersey, sjeverno od Liverpoola.

Historija 

Prvi put je dokumentiran u Domesday Booku - 1086., pod imenom Botelai, od saksonskog bold (ili botle) što je značilo  stan. 

Tokom srednjeg vijeka izrastao je u naselje čiji su se stanovnici bavili štavljenjem, izbjeljivanjem tkanina i izradom papira. 

Od kraja 18. vijeka dokovi liverpoolske luke počeli su se širiti prema Bootleu, ali je još do sredine  19. vijeka bio popularno ljetovalište. 
Uz dokove su izrasli i povezani industrijski pogoni, poput mlinova i rafinerija, ali i kojekakve tvornice koje nisu imale nikakvu povezanost sa lukom.

Prije Drugog svjetskog rata u Bootleu je živjelo 76.000 stanovnika u 17.000 kuća. Kao važna luka i industrijski centar postao je cilj napada aviona Luftwaffe. Prvi napad izveden je u noći 29. - 30. maj 1940., on čak nije izazvao veća oštećenja, ali su se napadi nastavili i postajali sve gori. 

Grad je najviše stradao u maju 1941. Na kraju te serije bombardiranja 74% kuća bilo je razoreno ili oštećeno a 1.886 stanovnika ubijeno ili ranjeno.

Izvori

Vanjske veze 

 Bootle Present 

Gradovi u Engleskoj
Merseyside